30/05/2019 | Administración LocalMunicipal
Culleredo
Economía, Facenda e Réxime Interior
Suspensión provisional dos obxectivos de calidade acústica na Área Acústica Residencial durante a celebración da festa popular no lugar da Corveira, parroquia de Rutis, Culleredo

ANUNCIO Suspensión provisional dos obxectivos de calidade acústica na Área Acústica Residencial durante a celebración da festa popular, no lugar de A Corveira, parroquia de Rutis, Culleredo O concelleiro en funcións de Desenvolvemento Socioeconómico, Turismo e Festas, en data 28/05/2019 adoptou o acordo que transcrito literalmente di: “RESOLUCIÓN Vista a instancia subscrita por don JOSE EUTIMIO NEBRO GRADIN, con DNI núm.XXXXXXXXX, na que presenta declaración responsable para a celebración dunha festa popular, no lugar de A CORVEIRA, parroquia de RUTIS, deste termo municipal, os días 31 de maio, 1 e 2 de xuño de 2019, e que foi presentada no Rexistro Municipal o 22 de maio de 2019. Visto o informe proposta do xefe do Gabinete Técnico, de data 28 de maio de 2019, no que se propón a emisión dun edicto por parte da Alcaldía para regular a suspensión provisional dos obxectivos de calidade acústica residencial durante a celebración da festa popular da Corveira. Visto que os concellos poden, ao tratarse dunha actuación de ámbito municipal e en virtude do establecido no artigo 7 do Decreto 106/2015, do 9 de xullo, sobre contaminación acústica de Galicia; de conformidade co exposto polo artigo 9 da lei 37/2003, do 17 de novembro, con motivo da organización de actos de especial proxección oficial, cultural, relixiosa ou de natureza similar, os concellos en cuxo ámbito territorial se celebren poderán adoptar, en determinadas áreas acústicas, despois da valoración da incidencia acústica, as medidas necesarias que deixen en suspenso temporalmente o cumprimento dos obxectivos de calidade acústica que lle sexan de aplicación. RESOLVO: Primeiro. –Autorizar a suspensión provisional dos obxectivos de calidade acústica na área acústica de tipo a. “Sectores do territorio con predominio de solo de uso residencial” do Decreto 1367/2007, do 17 de novembro, sobre zonificación acústica e que vén a desenvolver a Lei 37/2003, limitada á seguinte zona limitada polas rúas: 1. Xesús Rei Martínez 2. Amparo López Jean 3. Av. Vilaboa 4. Irmáns Suárez Ferrín e as súas respectivas zonas de influencia (zonas de influencia que se estenderán a 50 metros aproximadamente), durante os días 31 de maio, 1 e 2 de xuño de 2019. Segundo. –Publicar o presente Decreto no taboleiro de edictos do Concello de Culleredo e no Boletín Oficial da Provincia, para o seu coñecemento xeral. Contra a presente resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes, a contar desde o día seguinte ao da notificación do presente acto, ao abeiro do establecido no artigo 124.1 da Lei 39/2015, do 1 de outubro, do procedemento administrativo común das administracións públicas; ou ben, directamente, recurso contencioso-administrativo ante o Xulgado do Contencioso-Administrativo de A Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, do 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 124 da Lei 39/2015, do 1 de outubro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses.” Culleredo, 28 de maio de 2019. O alcalde en funcións José Ramón Rioboo Castro